stanford-oval/wikipedia huggingface dataset:
สถานการณ์ฉุกเฉิน
ระหว่างประเทศ

ข้อ 4 แห่งกติการะหว่างประเทศว่าด้วยสิทธิพลเมืองและสิทธิทางการเมือง บัญญัติว่า รัฐภาคีแห่งกติการะหว่างประเทศนี้สามารถจำกัดสิทธิของพลเมืองที่รับรองไว้ในกติการะหว่างประเทศดังกล่าวได้ในสถานการณ์ฉุกเฉินสาธารณะ แต่มาตรการในการจำกัดสิทธิดังกล่าวต้องเป็นไปโดยไม่เกินกว่าความจำเป็นรีบด่วนของสถานการณ์ฉุกเฉิน และรัฐภาคีนั้นต้องรายงานต่อเลขาธิการสหประชาชาติด้วย
ทัศนคติต่อการประกาศสถานการณ์ฉุกเฉิน

ในรัฐที่ใช้การปกครองระบอบประชาธิปไตย ไม่พึงมองการประกาศสถานการณ์ฉุกเฉินเป็นเรื่องปรกติ ในทางตรงกันข้าม รัฐที่ใช้ระบอบเผด็จการมักประกาศสถานการณ์ฉุกเฉินเป็นว่าเล่นเพื่อประคองอำนาจของผู้ปกครองไว้[ต้องการอ้างอิง]
นักทฤษฎีการเมืองบางคน เช่น คาร์ล ชมิตต์ (Carl Schmitt) เสนอความเห็นว่า อำนาจประกาศสถานการณ์ฉุกเฉินเป็นอำนาจโดยพื้นฐานของรัฐบาล และการรู้ว่าใครเป็นผู้ตัดสินใจประกาศสถานการณ์ฉุกเฉินในท้องที่ใดบอกเราว่า อำนาจที่แท้จริงในท้องที่นั้นอยู่ที่ใด แม้ว่ารัฐธรรมนูญจะเขียนไว้อีกอย่างหนึ่ง
เชิงอรรถ

↑  ราชบัณฑิตยสถาน, 2551 : ออนไลน์.
↑  กูเกิล, 11 เมษายน 2552 : ออนไลน์.
1 2 3  สำนักงานคณะกรรมการกฤษฎีกา, 2552 : ออนไลน์.
↑  กูเกิล, 15 เมษายน 2552 : ออนไลน์.
↑  ไทยรัฐ, 2552 : ออนไลน์.
↑  BBC News, 2006 : Online.
↑  Guardian.co.uk, 2006 : Online.
↑  SAPA, 2009 : Online.
↑  The Independent World, 2000 : Online.
↑  พระราชบัญญัติว่าด้วยการบริหารราชการฯ, 2495 : ออนไลน์.
↑  คำสั่งนายกรัฐมนตรี ที่ พิเศษ ๑/๒๕๕๓ เรื่อง การจัดตั้งศูนย์อำนวยการแก้ไขสถานการณ์ฉุกเฉิน
↑  คำสั่งนายกรัฐมนตรี ที่ พิเศษ ๑/๒๕๕๗ เรื่อง การจัดตั้งศูนย์รักษาความสงบ
↑  คำสั่งนายกรัฐมนตรีที่ ๕/๒๕๖๓ เรื่อง การจัดตั้งหน่วยงานพิเศษเพื่อปฏิบัติหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘
↑  Emergencies Act, 1985; 2009 : Online.
↑  The War Measures Act, 1970; 1999 : Online.
↑  Lov om politiets virksomhed, 2004 : Online.
↑  Enough is still enough, 2005 : Online.
↑  Office of the United Nations High Commissioner for Human Rights, 2007 : Online.
↑  Carl Schmitt, 2005.
ตัวอย่างประกาศสถานการณ์ฉุกเฉินในประเทศไทย ลงวันที่ 27 พฤศจิกายน 2551
ประเทศเนเธอร์แลนด์ในโอลิมปิกซ้อน 1906

| ประเทศเนเธอร์แลนด์ ในโอลิมปิกซ้อน 1906 |
| --- | --- |
ธงชาติเนเธอร์แลนด์
รหัสประเทศ: NED
เอ็นโอซี: คณะกรรมการโอลิมปิกดัตช์*สหพันธ์กีฬาดัตช์
เว็บไซต์: www.nocnsf.nl (ในภาษาดัตช์)
ณ เอเธนส์, ประเทศกรีซ
นักกีฬา: 16 คน  ใน 2 ชนิดกีฬา
เหรียญ อันดับ 14:  ทอง 0 เงิน 1 ทองแดง 2 รวม 3 
การเข้าร่วมในกีฬาฤดูร้อน
1900 1904 1908 1912 1920 1924 1928 1932 1936 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในกีฬาฤดูหนาว
1928 1932 1936 1948 1952 1956 1960 1964 1968 1972 1976 1980 1984 1988 1992 1994 1998 2002 2006 2010 2014 2018 2022
ประเทศเนเธอร์แลนด์ เข้าร่วมแข่งขันกีฬาโอลิมปิกซ้อน 1906 (พ.ศ. 2449) ที่กรุงเอเธนส์ ประเทศกรีซ ระหว่างวันที่ 22 เมษายน - 2 พฤษภาคม พ.ศ. 2449 คณะกรรมการโอลิมปิกแห่งชาติเนเธอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน  คน ใน  ชนิดกีฬา ผลการแข่งขันครั้งนี้ประเทศเนเธอร์แลนด์ได้รับเหรียญรางวัลแบ่งเป็น 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล

| เหรียญ | นักกีฬา | กีฬา | รายการ | วันที่ |
| --- | --- | --- | --- | --- |
| 2 ! เงิน | George van Rossem | Fencing | Men's sabre, three hits | 000000000001-05-01-0000พฤษภาคม 1 |
| 3 ! ทองแดง | Hendrik van Blijenburgh | Fencing | Men's épée | 000000000025-04-01-0000เมษายน 25 |
| 3 ! ทองแดง | James, Baron Melvill van Carnbée Johannes Osten George van Rossem Maurits van Löben Sels | Fencing | Men's team sabre | 000000000025-04-01-0000เมษายน 25 |
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
กรีฑา

บทความหลัก: กีฬากรีฑาในโอลิมปิกซ้อน 1906
ผลการแข่งขันดังนี้ :
ดูเพิ่ม

ประเทศเนเธอร์แลนด์ในโอลิมปิก
รายชื่อผู้เชิญธงชาติเนเธอร์แลนด์ในโอลิมปิก
รายชื่อนักกีฬาเนเธอร์แลนด์ที่ได้รับเหรียญรางวัลโอลิมปิก
บีวายดี ออโต้

บริษัท บีวายดี ออโต้ จำกัด (จีน: 比亚迪汽车; พินอิน: Bǐyàdí Qìchē; อังกฤษ: BYD Auto Co., Ltd.) เป็นบริษัทในเครือด้านยานยนต์และตราสินค้าหลักของบีวายดี ซึ่งเป็นบริษัทผลิตข้ามชาติสัญชาติจีน ดำเนินธุรกิจการผลิตและจำหน่ายรถยนต์ไฟฟ้าแบตเตอรี่ (BEV) รถยนต์ไฟฟ้าปลั๊กอินไฮบริด (PHEV) ซึ่งในจีนเรียกรวมกันว่า รถยนต์พลังงานใหม่ (NEV) นอกจากนี้ บีวายดีก็ยังผลิตรถโดยสารและรถบรรทุกไฟฟ้าอีกด้วย ก่อนหน้านี้บีวายดีเคยผลิตรถยนต์แบบเครื่องยนต์สันดาปภายในจนกระทั่งปี 2565
บีวายดี ออโต ก่อตั้งขึ้นในเดือนมกราคม พ.ศ. 2546 หลังจากที่บีวายดีได้เข้าซื้อกิจการบริษัทฉินชวนออโตโมบิลในปี 2545 รถยนต์คันแรกที่ออกแบบโดยบีวายดี คือ บีวายดี เอฟ3 โดยเริ่มการผลิตในปี 2548 เป็นรถยนต์นั่งขนาดเล็กที่ขับเคลื่อนด้วยน้ำมันซึ่งได้รับความนิยมเนื่องจากมีราคาต่ำ บีวายดี ออโต เริ่มผลิต PHEV คันแรก นั่นคือ บีวายดี เอฟ3ดีเอ็ม ในปี 2551 ตามมาด้วยรถยนต์ BEV รุ่นแรก นั่นคือ บีวายดี อี6 ในปี 2552 บริษัทได้ยุติการผลิตรถยนต์ที่ใช้น้ำมันในเดือนมีนาคม 2565
จากข้อมูลเมื่อเดือนพฤศจิกายน 2565 บีวายดี ออโต กลายผู้ผลิตรถยนต์ไฟฟ้าแบบเสียบปลั๊กรายใหญ่ที่สุดในโลก หลังยอดขายรถยนต์พลังงานใหม่ (BEV และ PHEV) แซงหน้าเทสลาในช่วงครึ่งแรกของปี 2565 ด้วยจำนวน 641,000 คัน ในขณะที่ BEV ยังคงตามหลังเทสลา ยอดขายส่วนใหญ่มาจากจีนแผ่นดินใหญ่ ในขณะที่บริษัทกำลังขยายสู่ตลาดต่างประเทศในสหภาพยุโรป เอเชียตะวันออกเฉียงใต้ โอเชียเนีย และลาตินอเมริกาอย่างรวดเร็ว
บีวายดี ออโต เป็นแบรนด์รถยนต์ที่ขายดีที่สุดในจีนนับตั้งแต่ไตรมาสแรกของปี 2566 แซงหน้าฟ็อลคส์วาเกินที่ครองตำแหน่งมาตั้งแต่ปี 2551 นอกจากนี้ยังครองส่วนแบ่งการตลาด 36% ในกลุ่ม NEV ณ เดือนกันยายน 2565
บริษัทมีความโดดเด่นด้วยการขยายตัวในแนวดิ่งที่หลากหลายโดยใช้ความเชี่ยวชาญของกลุ่มบริษัทบีวายดี ในการผลิตแบตเตอรี่และชิ้นส่วนอื่น ๆ ที่เกี่ยวข้อง เช่นมอเตอร์ และการควบคุมทางอิเล็กทรอนิกส์ กลุ่มบริษัทยังดำเนินธุรกิจเหมืองแร่ลิเธียม การแปรรูปลิเธียม การผลิตแบตเตอรี่ และชิปคอมพิวเตอร์ภายใน เพื่อให้มั่นใจในการควบคุมและความยืดหยุ่นในด้านต้นทุนการผลิตและปริมาณการผลิต
ฟินดรีมส์ แบตเตอรี่ แผนกแบตเตอรี่ไฟฟ้าของบีวายดี เป็นผู้ผลิตแบตเตอรี่รถยนต์ไฟฟ้ารายใหญ่อันดับสามของโลก โดยมีส่วนแบ่งการตลาดทั่วโลก 12% ในช่วงครึ่งแรกของปี 2565 มีความเชี่ยวชาญในการผลิตแบตเตอรี่ลิเธียมไอออนฟอสเฟต (LFP) บีวายดี ออโต ยังลงทุนในห่วงโซ่อุปทานด้วยการให้บริการขนส่งของตนเองเพื่อส่งออกรถยนต์
รุ่นรถที่มีในปัจจุบัน > Denza

| Body style | Model> Image | Model> Name(s) | Model> Chinese name | Model> Introduction (cal. year) | Current generation> Introduction (cal. year) | Current generation> Facelift | Vehicle description |
| --- | --- | --- | --- | --- | --- | --- | --- |
| Crossover SUV |  | N7 | 腾势N7 | 2023 | 2023 | - | BEV mid-size crossover SUV. |
| Crossover SUV |  | N8 | 腾势N8 | 2023 | 2023 |  | PHEV mid-size crossover SUV based on the older Denza X and BYD Tang. |
| MPV/minivan |  | D9 | 腾势D9 | 2022 | 2022 | - | BEV and PHEV MPV/minivan. |
รุ่นรถที่มีในปัจจุบัน > Yangwang

| Body style | Model> Image | Model> Name(s) | Model> Chinese name | Model> Introduction (cal. year) | Current generation> Introduction (cal. year) | Current generation> Facelift | Vehicle description |
| --- | --- | --- | --- | --- | --- | --- | --- |
| Sedan |  | U7 | 仰望U7 | 2024 | 2024 | - | BEV full-size luxury sedan. |
| SUV |  | U8 | 仰望U8 | 2023 | 2023 | - | PHEV full-size luxury SUV. |
| Sports car |  | U9 | 仰望U9 | 2023 | 2023 | - | BEV supercar. |
รุ่นรถที่มีในปัจจุบัน > Fangchengbao

| Body style | Model> Image | Model> Name(s) | Model> Chinese name | Model> Introduction (cal. year) | Current generation> Introduction (cal. year) | Current generation> Facelift | Vehicle description |
| --- | --- | --- | --- | --- | --- | --- | --- |
| SUV |  | Bao 5 | 豹5 | 2023 | 2023 | - | PHEV mid-size SUV. |
ดาวเอปไซลอน แม่น้ำ บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพจินตนาการของดาวเอปไซลอน แม่น้ำ บี
ดาวฤกษ์แม่
| ดาวฤกษ์ | ดาวฤกษ์ | ดาวเอปไซลอน แม่น้ำ |
| กลุ่มดาว | กลุ่มดาว | กลุ่มดาวแม่น้ำ |
| ไรต์แอสเซนชัน | (α) | 03h 32m 55.8445s |
| เดคลิเนชัน | (δ) | −09° 27′ 29.7395″ |
| ความส่องสว่างปรากฏ | (mV) | 3.73 |
| ระยะห่าง | ระยะห่าง | 10.502 ± 0.005 ly (3.220 ± 0.001 pc) |
| ชนิดสเปกตรัม | ชนิดสเปกตรัม | K2 V |
องค์ประกอบวงโคจร
| กึ่งแกนเอก | (a) | 3.6 ± 0.03 AU |
| ความเยื้องศูนย์กลาง | (e) | 0.16 ± 0.01 |
| คาบการโคจร | (P) | 2,775 ± 5 d |
| ความเอียง | (i) | 45 ± 8° |
| มุมของจุดใกล้ที่สุด | (ω) | 202 ± 4° |
ลักษณะทางกายภาพ
| มวล | (m) | 0.63+0.12 −0.04 MJ |
ข้อมูลการค้นพบ
| ค้นพบเมื่อ | ค้นพบเมื่อ | 7 August 2000 |
| ค้นพบโดย | ค้นพบโดย | ฮาตซ์ และคณะ |
| วิธีตรวจจับ | วิธีตรวจจับ | วิธีวัดความเร็วแนวเล็ง |
| สถานที่ที่ค้นพบ | สถานที่ที่ค้นพบ |  สหรัฐ |
| สถานะการค้นพบ | สถานะการค้นพบ | ได้รับการยืนยันแล้ว |
ชื่ออื่น
AEgir, 18 Eridani b, Gliese 144 b, HD 22049 b, HIP 16537 b, HR 1084 b
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
ดาวเอปไซลอน แม่น้ำ บี (Epsilon Eridani b) หรือดาวเอเยียร์ (AEgir) [ตามต้นฉบับ] เป็นดาวเคราะห์นอกระบบที่โคจรรอบดาวเอปไซลอน แม่น้ำ ซึ่งอยู่ในกลุ่มดาวแม่น้ำ ห่างจากโลกประมาณ 10.5 ปีแสง มันเป็นดาวเคราะห์ที่มีมวลและวงโคจรคล้ายกับดาวพฤหัสบดี
ชื่อ

ในปี ค.ศ. 2015 สหพันธ์ดาราศาสตร์สากลได้เลือกดาวเอปไซลอน แม่น้ำ บี และดาวฤกษ์แม่ของมันให้เป็นหนึ่งในระบบดาวเคราะห์ที่จะได้รับการตั้งชื่อสามัญในโครงการ NameExoWorlds ซึ่งคัดเลือกชื่อผ่านการเปิดรับการเสนอชื่อและลงคะแนน ชื่อสามัญที่ชนะการลงคะแนนสำหรับดาวเอปไซลอน แม่น้ำ บี คือเอเยียร์ (AEgir) [ตามต้นฉบับ] ส่วนดาวฤกษ์ของมันได้รับชื่อว่าราน (Ran) ชื่อทั้งคู่มาจากประมวลเรื่องปรัมปรานอร์ส
การค้นพบ

การมีอยู่ของดาวเคราะห์ในระบบดาวเอปไซลอน แม่น้ำได้ถูกสันนิษฐานโดยทีมงานชาวแคนาดาที่นำโดย บรูซ แคมป์เบล ต่อมาในปี ค.ศ. 1995 กอร์ดอน วอล์คเกอร์ และคณะ พบว่าความเร็วแนวเล็งของดาวเพิ่มขึ้นและลดลงเป็นคาบยาว 9.88 ปี แต่ข้อมูลมีนัยสำคัญไม่มากพอที่จะทำให้ทีมงานเชื่อว่าเป็นดาวเคราะห์จริงๆ การค้นพบอย่างเป็นทางการได้ถูกประกาศเมื่อวันที่ 7 สิงหาคม ค.ศ. 2000 โดยทีมงานนำโดย อาร์ตี้ ฮาตซ์ โดยค้นพบว่ามันโคจรรอบดาวฤกษ์ของมันใช้เวลา 2,502.1 ± 20.1 วัน หรือ 6.9 ปี เท่ากับค่ากึ่งแกนเอกเท่ากับ 3.3 AU วงโคจรมีความเยื้องศูนย์กลาง 0.608 ± 0.041 และมวลขั้นต่ำของมันคือ 0.86 เท่าของดาวพฤหัสบดี
ลักษณะ

ข้อมูลล่าสุดที่ได้มาจากการวัดตำแหน่งดาว ระบุว่าวงโคจรของดาวเอปไซลอน แม่น้ำ บี มีค่าระยะกึ่งแกนเอก 3.6 AU และมีความเยื้องศูนย์กลาง 0.16 มันมีมวลประมาณ 0.63 เท่าของดาวพฤหัสบดี
ดูเพิ่ม

ดาวเอปไซลอน แม่น้ำ
51 ม้าบิน บี
47 หมีใหญ่ บี
แหล่งข้อมูลอื่น

"Epsilon Eridani b". Extrasolar Visions. คลังข้อมูลเก่าเก็บจากแหล่งเดิมเมื่อ 2008-04-12. สืบค้นเมื่อ 2008-06-12.
พิกัด:  03h 32m 55.8442s, +09° 27′ 29.744″
นิคม เชาว์กิตติโสภณ

| นิคม เชาว์กิตติโสภณม> ว.ม., ป.ช..ข้อมูลส่วนบุคคล |
| --- | --- |
เกิด: 1 กุมภาพันธ์ พ.ศ. 2499 (68 ปี) อำเภอเถิน จังหวัดลำปาง ประเทศไทย
ศาสนา: พุทธ
พรรคการเมือง: ชาติไทย (2538–2542) พลังประชาชน (2550–2551) เพื่อไทย (2551–2554) ประชาธิปัตย์ (2554–ปัจจุบัน)
คู่สมรส: นิภา เชาว์กิตติโสภณ
บุตร: เชาวยุทธ เชาว์กิตติโสภณ

นิคม เชาว์กิตติโสภณ เป็นอดีตสมาชิกวุฒิสภาจังหวัดลำปาง อดีตสมาชิกสภาผู้แทนราษฎรแบบสัดส่วน สังกัดพรรคเพื่อไทย อดีตรองนายกองค์การบริหารส่วนจังหวัดเชียงใหม่ และเป็นผู้รับใบอนุญาตโรงเรียนประชาวิทย์ และ ประธานมูลนิธิเพื่อการศึกษาประชาวิทย์ จังหวัดลำปาง ปัจจุบันสังกัดพรรคประชาธิปัตย์
ประวัติ

นิคม เชาว์กิตติโสภณ เกิดเมื่อวันที่ 1 กุมภาพันธ์ พ.ศ. 2499 สำเร็จการศึกษาชั้นมัธยมศึกษา จากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากมหาวิทยาลัยเชียงใหม่
ด้านครอบครัว สมรสกับนางนิภา เชาว์กิตติโสภณ มีบุตรคือ นายเชาวยุทธ เชาว์กิตติโสภณ อดีตผู้สมัครสมาชิกสภาผู้แทนราษฎรจังหวัดลำปาง เขต 3 เมื่อปี พ.ศ. 2554
การทำงาน

นิคม เชาว์กิตติโสภณ เป็นนักธุรกิจผู้ประกอบกิจการเซรามิกในจังหวัดลำปาง ได้แก่ บริษัทเชาว์ลำปางเครื่องเคลือบดินเผา จำกัด และบริษัทกาสะลองเซรามิค จำกัด ควบคู่กับการเป็นทนายความ รวมไปถึงเป็นผู้รับใบอนุญาตโรงเรียนประชาวิทย์ ซึ่งเป็นโรงเรียนจีนจังหวัดลำปาง
งานการเมือง

เขาเคยได้รับเลือกตั้งเป็นสมาชิกสภาจังหวัดลำปาง (ส.จ.) 2 สมัย และได้รับเลือกเป็นประธานสภาจังหวัดลำปาง ต่อมาในปี พ.ศ. 2543 เขาได้รับเลือกตั้งเป็นสมาชิกวุฒิสภาจังหวัดลำปางที่มาจากการเลือกตั้ง
ในปี พ.ศ. 2550 เขาลงสมัครรับเลือกตั้งสมาชิกสภาผู้แทนราษฎร แบบสัดส่วน กลุ่มที่ 1 ลำดับที่ 9 สังกัดพรรคพลังประชาชน แต่ไม่ได้รับเลือกตั้ง ต่อมาเขาได้รับแต่งตั้งเป็นรองนายกองค์การบริหารส่วนจังหวัดเชียงใหม่ ในยุคของนายบุญเลิศ บูรณุปกรณ์ เดือนมิถุนายน พ.ศ. 2551 ต่อมาพรรคพลังประชาชน ถูกยุบพรรคและตัดสิทธิทางการเมืองของคณะกรรมการบริหารพรรค ทำให้นายนิคม เชาว์กิตติโสภณ ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ในเดือนพฤศจิกายนของปีเดียวกัน
ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2553 เขาได้ลงมติสนับสนุนฝ่ายรัฐบาลพรรคประชาธิปัตย์ และร่วมกิจกรรมกับพรรคประชาธิปัตย์หลายครั้ง กระทั่งในการเลือกตั้ง พ.ศ. 2554 เขาตัดสินใจลงสมัครรับเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ในสังกัดพรรคประชาธิปัตย์ แต่สอบตก โดยแพ้ให้กับนายอิทธิรัตน์ จันทรสุรินทร์ จากพรรคเพื่อไทย
ในปี 2562 เขาลงสมัครรับเลือกตั้งในเขตเลือกตั้งที่ 3 ในสังกัดพรรคประชาธิปัตย์ แต่ได้ 8,408 คะแนน เป็นลำดับที่ 4 ไม่ได้รับเลือกตั้ง โดยแพ้ให้กับจรัสฤทธิ์ จันทรสุรินทร์ จากพรรคเพื่อไทย
ในการเลือกตั้งปี 2566 ได้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 7 ประกอบด้วย อำเภอแม่อาย อำเภอฝาง และอำเภอไชยปราการ (เฉพาะตำบลแม่ทะลบและตำบลปงตำ) ได้หมายเลข 5
งานการเมือง > สมาชิกสภาผู้แทนราษฎร

นิคม เชาว์กิตติโสภณ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน (พ.ศ. 2541) → พรรคเพื่อไทย (เลื่อนแทน)
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
การเห็นด้วยตาเดียว

การเห็นด้วยตาเดียว (อังกฤษ: Monocular vision) เป็นการมองเห็นที่ใช้ตาแต่ละข้างต่างคนต่างมอง
การใช้ตาเช่นนี้ เทียบกับการเห็นเป็นภาพเดียวด้วยสองตา ขอบเขตภาพจะใหญ่ยิ่งขึ้น ในขณะที่การรับรู้ความใกล้ไกลจะจำกัด
ตาของสัตว์ที่เห็นด้วยตาเดียวปกติจะอยู่ที่ด้านข้างของศีรษะ ทำให้สามารถเห็นภาพจากข้างทั้งสองพร้อม ๆ กัน
คำภาษาอังกฤษว่า monocular มาจากคำภาษากรีกว่า mono ซึ่งแปลว่า หนึ่ง และคำภาษาละตินว่า oculus ซึ่งแปลว่า ตา
โรคที่เกี่ยวข้อง

Monocular vision impairment เป็นภาวะที่ไม่เห็นด้วยตาหนึ่ง และเห็นพอได้ด้วยตาอีกข้างหนึ่ง
Monopsia เป็นภาวะที่ไม่สามารถเห็นเป็น 3 มิติ แม้ตาทั้งสองจะปกติ มีสุขภาพดี และห่างกันเป็นปกติ
เพราะการเห็นเป็นภาพ 3 มิติจะต้องมีปัจจัยอื่น ๆ นอกเหนือไปจากปรากฏการณ์พารัลแลกซ์
นอกจากนั้น การประมวลภาพที่ต่างกันสองภาพแม้จะคล้ายกันมาก (ให้เห็นเป็นภาพเดียวเป็น 3 มิติ) จะต้องเกิดขึ้นอย่างทันควัน โดยใต้สำนึก และอย่างสมบูรณ์
แพทย์จะสามารถตรวจหาภาวะนี้ได้ในมนุษย์
ปัญหาและความเสี่ยง

คนที่เห็นด้วยตาเดียวจะมีปัญหาเพิ่มขึ้นในการขับรถ เป็นปัญหาเกี่ยวกับการรับรู้ความใกล้ไกลและการมองเห็นรอบ ๆ โดยในสหรัฐอเมริกา "ทั่วประเทศ คนที่มีตาพิการข้างหนึ่งจะประสบอุบัติเหตุ 7 เท่ามากกว่าคนทั่วไปที่เปรียบเทียบ" มีนักวิชาการที่แนะนำไม่อนุญาตให้ใบขับขี่เชิงพาณิชย์หรือเพื่อขนส่งผู้โดยสารแก่คนไข้ และแนะนำให้หมอบอกคนไข้ว่า จะเสี่ยงประสบอุบัติเหตุเพิ่มขึ้น
ตัวช่วยสำหรับการเห็นด้วยตาเดียว

ข้อมูลเพิ่มเติม: การรับรู้ความใกล้ไกล § Monocular cues
ตัวช่วยที่ให้ข้อมูลความใกล้ไกลของวัตถุที่มองด้วยตาเดียวรวมทั้ง
พารัลแลกซ์เนื่องจากการเคลื่อนที่ (Motion parallax)
ความใกล้ไกลเนื่องจากการเคลื่อนไหว คือเมื่อเคลื่อนไหว วัตถุที่อยู่ใกล้ไกลดูจะเคลื่อนไปตามสายตาด้วยความเร็วที่ไม่เท่ากัน
ทัศนมิติ คือคุณสมบัติของเส้นขนานที่เข้าบรรจบกันในระยะไกล ๆ หรือระยะอนันต์ จะทำให้สามารถประมาณระยะห่างของส่วนต่าง ๆ ในภาพหรือในทัศนียภาพได้
ขนาดโดยเปรียบเทียบ ถ้าวัตถุต่าง ๆ มีขนาดเท่ากัน สิ่งที่ดูใหญ่กว่าก็จะใกล้กว่า
ขนาดที่คุ้นเคย การรู้ขนาดโดยเฉลี่ยทำให้สามารถประมาณความใกล้ไกลของวัตถุได้
ทัศนมิติเนื่องจากอากาศ ที่ทำให้วัตถุที่ใกล้ไกลไม่เท่ากันมีความพร่ามัวไม่เท่ากัน
การปรับตาดูใกล้ไกล (Accommodation) - นี่เป็นการปรับตัวทางกล้ามเนื้อ-สายตาเพื่อให้เห็นใกล้ไกล ซึ่งให้ข้อมูลแก่สมองเกี่ยวกับความใกล้ไกลด้วย
การบัง (Occultation) - นี่เกิดเมื่อภาพที่อยู่ใกล้กว่าบังภาพที่อยู่ไกลกว่า
รายละเอียด - รายละเอียดของวัตถุที่อยู่ใกล้ ๆ สามารถมองเห็นได้ชัด เทียบกับมองไม่เห็นสำหรับวัตถุที่อยู่ไกล ๆ
การเห็นด้วยตาเดียวกับการทรงตัว

การเห็นมีบทบาทสำคัญในการทรงตัวและการคุมอิริยาบถของมนุษย์ โดยทำงานร่วมกับการรับรู้อากัปกิริยาและการทำงานของ Vestibular system
การมองด้วยตาเดียวจะมีผลต่อการเห็นสิ่งแวดล้อมของสมองโดยลดขนาดลานสายตาที่ควรจะมี
ลดการเห็นรอบ ๆ ด้านหนึ่งของร่างกาย และลดการเห็นความใกล้ไกล
ซึ่งสมรรถภาพทั้งสามล้วนเป็นบทบาทสำคัญของระบบการเห็นต่อการทรงตัว
มีงานศึกษาที่เปรียบเทียบการเห็นด้วยตาเดียวกับการเห็นด้วยสองตาในคนไข้ต้อกระจก (ก่อนและหลังการผ่าตัด)
ในคนไข้ต้อหิน (เทียบกับกลุ่มควบคุมที่มีอายุเดียวกันแต่ตาปกติ)
และในผู้ใหญ่และเด็กที่มีสุขภาพปกติ (ซึ่งเทียบเมื่อใช้ตาเดียวกับเมื่อใช้สองตา)
งานทั้งหมดล้วนแต่แสดงว่า การเห็นด้วยตาเดียวมีผลลบต่อการทรงตัวและการควบคุมอิริยาบถเทียบกับเมื่อเห็นด้วยสองตา
ถึงกระนั้น กลุ่มประชากรที่ทดสอบทั้งหมดก็ยังทรงตัวได้ดีกว่าเมื่อเห็นด้วยตาเดียว เทียบกับเมื่อปิดตาทั้งสอง
แหล่งข้อมูลอื่น

"Lost Eye" - includes discussion forum and links to support groups
Mind Map: Adjusting and Adapting to Eye Loss
Monocular Giants
ลักษณะต่าง ๆ รวมทั้งทัศนมิติแบบต่าง ๆ ขนาดโดยเปรียบเทียบ วัตถุที่บังกัน และอื่น ๆ ล้วนมีส่วนทำให้เห็นภาพถ่ายสองมิตินี้เป็น 3 มิติได้
บุญหลง ถาคำฟู

| บุญหลง ถาคำฟู |
| --- | --- |

ข้อมูลส่วนบุคคล
เกิด: 6 สิงหาคม พ.ศ. 2482 อำเภอเมืองลำปาง จังหวัดลำปาง
เสียชีวิต: 11 มกราคม พ.ศ. 2553 (70 ปี) โรงพยาบาลแม่ทะ จังหวัดลำปาง

บุญหลง ถาคำฟู (6 สิงหาคม พ.ศ. 2482 – 11 มกราคม พ.ศ. 2553) อดีตสมาชิกสภาผู้แทนราษฎรจังหวัดลำปาง 3 สมัย
ประวัติ

นายบุญหลง ถาคำฟู เกิดเมื่อวันที่ 6 สิงหาคม พ.ศ. 2482 เป็นบุตรของนายป๊อก และ นางบัวคำ ถาคำฟู สำเร็จการศึกษา เศรษฐศาสตรบัณฑิต จาก มหาวิทยาลัยธรรมศาสตร์
การทำงาน

บุญหลง เข้ารับราชการในกรมการสารสนเทศ กระทรวงพาณิชย์ ราว 5 ปี ก่อนที่จะย้ายไปทำงานที่องค์การฟอกหนัง ในตำแหน่งรองผู้อำนวยการฝ่ายการค้า
งานการเมือง

บุญหลง ลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 ในสังกัดพรรคพลังใหม่ ก่อนที่จะได้รับเลือกตั้งเป็นครั้งแรก ใน พ.ศ. 2529 สังกัดพรรครวมไทย และได้รับเลือกติดต่อกันจนถึง เดือนมีนาคม พ.ศ. 2535 รวม 3 สมัย
พ.ศ. 2544 บุญหลง ลงสมัครรับเลือกตั้งในพื้นที่เขต 3 จังหวัดลำปาง สังกัดพรรคชาติพัฒนา ก่อนที่จะไม่ได้รับเลือกตั้ง และวางมือทางการเมือง
งานการเมือง > สมาชิกสภาผู้แทนราษฎร

บุญหลง ถาคำฟู ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดลำปาง สังกัดพรรครวมไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดลำปาง สังกัดพรรครวมไทย → พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดลำปาง สังกัดพรรคความหวังใหม่
ถึงแก่กรรม

บุญหลง ถาคำฟู เสียชีวิตด้วยโรคมะเร็งลำไส้ เมื่อวันที่ 11 มกราคม พ.ศ. 2553 สิริอายุรวม 70 ปี
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
สมัชชาแห่งชาติ (เกาหลีใต้)

| สมัชชาแห่งชาติ แห่งสาธารณรัฐเกาหลี  대한민국 국회 大韓民國 國會 |
| --- | --- |
ชุดที่ 22

ประเภท
ประเภท: ระบบสภาเดี่ยว 
ผู้บริหาร
ประธานสภา: พัก บย็อง-ซ็อก  ตั้งแต่ 5 มิถุนายน 2020 
รองประธาน: คิม ซัง-ฮี, Democratic Party of Korea  ตั้งแต่ 5 มิถุนายน 2020 
โครงสร้าง
สมาชิก: 300 ที่นั่ง

กลุ่มการเมือง: ฝ่ายรัฐบาล (108)    People Power (108) ฝ่ายค้าน (192)    Democratic (170)    Rebuilding Korea (12)    New Reform (3)    Progressive (3)    Basic Income (1)    Social Democratic (1)    Independents (1) 
การเลือกตั้ง
ระบบการเลือกตั้ง: ระบบคู่ขนาน  ระบบแบ่งเขตคะแนนสูงสุด 253 ที่นั่ง  ระบบสัดส่วน 17 ที่นั่ง  ระบบสมาชิกเพิ่มเติม 30 ที่นั่ง 
การเลือกตั้งครั้งล่าสุด: 15 เมษายน ค.ศ. 2020
ที่ประชุม

ที่ทำการสมัชชาแห่งชาติ  กรุงโซล 37°31′55.21″N 126°54′50.66″E﻿ / ﻿37.5320028°N 126.9140722°E﻿ / 37.5320028; 126.9140722
เว็บไซต์
korea.assembly.go.kr
สมัชชาแห่งชาติแห่งสาธารณรัฐเกาหลี (อังกฤษ: National Assembly of the Republic of Korea) คือสภานิติบัญญัติระบบสภาเดี่ยวของสาธารณรัฐเกาหลี สมาชิกสภามาจากการเลือกตั้งทุก 4 ปี โดยครั้งล่าสุดเมื่อ 15 มิถุนายน ค.ศ. 2020 ประกอบด้วยสมาชิกจำนวน 300 คน โดยใช้ระบบคู่ขนาน โดยมีสมาชิก 253 คนมาจากแบบแบ่งเขตเลือกตั้ง และอีก 47 คนจากระบบสัดส่วน (30 ที่นั่งในระบบสัดส่วนนั้นใช้ระบบสมาชิกเพิ่มเติม และอีก 17 ที่นั่งจากบัญชีรายชื่อ)
ตามบทบัญญัติของรัฐธรรมนูญเกาหลีใต้สมัชชาแห่งชาติประกอบด้วยสมาชิกอย่างน้อยจำนวน 200 คน โดยใน ค.ศ. 1990 มีสมาชิกรวม 299 คน โดย 224 คน มาจากแบบแบ่งเขต เขตละหนึ่งคน จำนวนที่เหลืออีก 75 คนมาจากบัญชีรายชื่อ ตามกฎหมายเลือกตั้ง ผู้สมัครรับเลือกตั้งจะต้องมีอายุไม่ต่ำกว่า 30 ปีบริบูรณ์ สมัชชาแห่งชาติมีวาระทุก 4 ปี ในการเปลี่ยนผ่านระหว่างยุคสาธารณรัฐที่สี่และห้า (ช่วง ค.ศ. 1972–1980 และ ค.ศ. 1980–1987 ตามลำดับ) ที่มีความเป็นเผด็จการมากนั้นต่อมาในสาธารณรัฐที่หกสมัชชาแห่งชาติไม่สามารถถูกยุบสภาได้โดยประธานาธิบดี
ในขั้นตอนนิติบัญญัตินั้น การเสนอร่างกฎหมายจะกระทำได้โดยเสนอต่อประธานสภาโดยจะต้องมีสมาชิกสนับสนุนจำนวนอย่างน้อยสิบคน และเมื่อรับหลักการแล้วจะผ่านเข้าสู่คณะกรรมาธิการเพื่อกลั่นกรองข้อกฎหมายและรายละเอียดต่าง ๆ แล้วจึงผ่านให้สมัชชาแห่งชาติลงมติรับรองได้
ทหารพราน

| ทหารพราน |
| --- | --- |
สัญลักษณ์ของทหารพรานนาวิกโยธิน
ประจำการ: พ.ศ. 2521–ปัจจุบัน
ประเทศ:  ไทย
เหล่า:  กองทัพไทย
รูปแบบ: กำลังกึ่งทหาร
บทบาท: ทหารราบเบา
กำลังรบ: 500,000
ขึ้นกับ: กองทัพไทย
สมญา: นักรบเสื้อดำ, ดอกไม้เหล็ก (หญิง)
คำขวัญ: ชาติ ศาสนา พระมหากษัตริย์
สีหน่วย: ดำ
ปฏิบัติการสำคัญ: การก่อการกำเริบคอมมิวนิสต์ในประเทศไทย สงครามไทย–เวียดนาม สมรภูมิบ้านร่มเกล้า ความไม่สงบในชายแดนภาคใต้ของประเทศไทย กรณีพิพาทพรมแดนไทย–กัมพูชา
ทหารพราน (อักษรย่อ: ทพ.) เป็นกำลังทหารราบเบากึ่งทหารซึ่งลาดตระเวนตามแนวชายแดนไทยและเป็นส่วนหนึ่งของกองทัพไทย ทหารพรานทำงานร่วมกับตำรวจตระเวนชายแดน แต่ถูกฝึกและติดอาวุธให้ทำการรบ ขณะที่ตำรวจตระเวนชายแดนเป็นหน่วยงานบังคับใช้กฎหมายมากกว่า และทหารพรานนาวิกโยธินในสังกัดกองทัพเรือนั้น ขึ้นการบังคับบัญชากับกองพลนาวิกโยธิน
ประวัติ

หน่วยทหารพรานจัดตั้งขึ้นเมื่อวันที่ 18 กรกฎาคม พ.ศ. 2521 ตามแนวคิดที่กำหนดไว้ว่า ทหารพราน คือ อาสาของประชาชน หรือเรียกว่านักรบประชาชน มีวัตถุประสงค์จัดตั้งเพื่อต่อสู้กับกองโจรพรรคคอมมิวนิสต์แห่งประเทศไทย และขับไล่กองโจรลงจากที่มั่นบนภูเขาในภาคตะวันออกเฉียงเหนือ เป็นแนวคิดของพล.อ. ชวลิต ยงใจยุทธ ซึ่งขณะนั้นเป็นผู้อำนวยการศูนย์ปฏิบัติการกองทัพบกที่กองบัญชาการกองทัพไทยในกรุงเทพมหานคร หน่วยทหารพรานประกอบด้วยทหารใหม่จากพื้นที่ซึ่งได้รับผลกระทบจากการก่อการกำเริบของคอมมิวนิสต์ ทหารใหม่นั้นจะเข้ารับการฝึกเข้มข้นทั้งหมด45 วัน ได้รับแจกอาวุธสมัยใหม่ และถูกส่งกลับไปยังหมู่บ้านของตนเพื่อดำเนินปฏิบัติการกองโจรต่อคอมมิวนิสต์
หน่วยทหารพรานดำเนินหลายปฏิบัติการต่อขุนส่าในสามเหลี่ยมทองคำ และยังมีส่วนในการปฏิบัติความมั่นคงระหว่างการเผชิญหน้ากันที่ปราสาทพระวิหารใน พ.ศ. 2551 และ 2552
ข้อโต้เถียง

ช่วงแรกของการก่อตั้งทหารพรานบางคนเป็นอาชญากรที่ต้องคำพิพากษาแต่ได้มีการผ่อนผันโทษ บางส่วนก็สมัครเข้าเป็นทหารพรานเพื่อให้ได้รับพื้นที่ทำกิน ในบางพื้นที่ก็ใช้ทหารพรานทำหน้าที่แทนกองอาสารักษาดินแดน ซึ่งเป็นกำลังพลเรือนที่ปกป้องประชาชนในท้องถิ่นจากกองโจร จนถึงปลาย พ.ศ. 2524 ทหารพรานเข้าแทนที่ 80% ของหน่วยทหารปกติในการปฏิบัติภารกิจตามแนวชายแดนพม่า กัมพูชาและมาเลเซีย
ทหารพรานมีประวัติศาสตร์ที่เจ็บช้ำ โดยเป็นหน่วยที่มักถูกกล่าวหาว่ากระทำการโหดร้าย ใช้อำนาจโดยไม่ถูกต้องและมีส่วนพัวพันกับการค้ายาเสพติด นอกจากนี้ยังมีรายงานว่าหน่วยทหารพรานมีอันธพาลท้องถิ่นส่วนมาก ซึ่งมักใช้สถานะของตนก่ออาชญากรรมต่อเพื่อนพลเมืองต่อไป มีการปฏิรูปหลายครั้งนับตั้งแต่ พ.ศ. 2523 โดยเฉพาะอย่างยิ่งการคัดเลือกทหารใหม่ ซึ่งเป็นมืออาชีพมากกว่าที่เคยเป็นเมื่อยี่สิบปีก่อน
อดีตทหารพรานยังต้องสงสัยว่าเกี่ยวข้องกับกิจกรรมก่อการร้ายระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ในกรุงเทพมหานคร แต่ไม่มีหลักฐานชัดเจนในการกล่าวอ้าง มีเพียงรัฐบาลในตอนนั้นที่พูดว่ามีชายชุดดำในกลุ่มผู้ชุมนุม
หน่วยพิเศษ

พ.ศ. 2522 การหลั่งไหลเข้ามายังประเทศไทยของผู้อพยพชาวกัมพูชากลายเป็นปัญหาการเมืองสำคัญและเป็นประเด็นความมั่นคง โดยเฉพาะอย่างยิ่ง จากการที่ผู้อพยพหลายพันคนเคยเป็นนักรบเขมรแดง นายกรัฐมนตรีไทย พล.อ. เกรียงศักดิ์ ชมะนันท์ ทหารอาชีพซึ่งเคยเป็นผู้บัญชาการทหารสูงสุดมาก่อน ประกาศให้อำเภอติดชายแดนอยู่ภายใต้กฎอัยการศึกและอนุมัติให้การอำนวยการรวม กองบัญชาการทหารสูงสุด ควบคุมและจัดความปลอดภัยให้แก่ผู้อพยพ กองบัญชาการทหารสูงสุดสนองโดยจัดตั้ง หน่วยเฉพาะกิจ 80 ในเดือนกุมภาพันธ์ พ.ศ. 2523 หน่วยทหารพรานพิเศษนี้ได้รับมอบหมายหน้าที่ป้องกัน การจัดการผู้ลี้ภัย และจัดหาอาหารและอาวุธให้แก่ฝ่ายขัดขวางต่อต้านเวียดนามซึ่งประเทศไทยสนับสนุน โดยเฉพาะอย่างยิ่ง เขมรแดง เช่นเดียวกับแนวร่วมปลดปล่อยแห่งชาติประชาชนเขมร และ Armee Nationale Sihanouk Site หรือ ANS ระหว่างการมีอยู่ช่วงสั้น ๆ ของหน่วยเฉพาะกิจ 80 หน่วยถูกกล่าวหาว่ามีการละเมิดสิทธิมนุษยชนอยู่บ่อยครั้ง กระทั่งถูกยุบยกเลิกไปในเดือนสิงหาคม พ.ศ. 2531